Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3064

3. A munkavállalók és a szervezetek alkalmazkodóképességének javítása az egész életen át tartó tanulás megvalósításával A munkavállalók alkalmazkodóképességének erõsítése szempontjából meghatározó, hogy az egész életen át tartó tanulás lehetõsége mindenki számára elérhetõ legyen, beleértve az alacsony iskolai végzettségû és a megváltozott munkaképességû munkavállalókat is. A képzési rendszer fejlesztésével és a támogatási rendszer bõvítésével ösztönözni kell a munkavállalókat a képzésben való részvételre, a vállalatokat és munkáltatókat pedig arra, hogy többet fordítsanak munkavállalóik képzésére. Az on-line távmunka ösztönzi a munkaerõ átképzését és továbbképzését, fejleszti az emberi tõkét. Az oktatás minõségének javításával ki kell alakítani azokat a mechanizmusokat, amelyek lehetõvé teszik a munkaerõpiaci igényekhez való folyamatos alkalmazkodást. Erõsíteni kell az oktatás-képzés és a gazdaság közötti kapcsolatokat. Támogatni kell a kutatás-fejlesztéshez kapcsolódó készségek és szaktudás fejlesztését, a kutatóhelyek humán kapacitásának megerõsítését. A humánerõforrás-gazdálkodásnak ezen a területen fontos szerepe lehet abban, hogy a magas szintû szaktudás elsõsorban Magyarországon hasznosuljon. Az alkalmazkodóképesség legfontosabb eszköze az egész életen át tartó tanulás Szervezeti szempontból az alkalmazkodóképesség javítására irányuló intézkedéseknek a vállalatokra, a közigazgatásra és a civil szektorra egyaránt ki kell terjedniük. Fejleszteni kell azokat a szolgáltatásokat, amelyek segítik a vállalatokat a technológiai és strukturális változásokhoz való alkalmazkodásban, támogatják és ösztönzik a munkahelyi képzéseket. A munkajogi szabályozás felülvizsgálatával meg kell teremteni a rugalmas foglalkoztatás lehetõségét. A korszerû és szolgáltató állammal szemben támasztott elvárásokhoz való alkalmazkodás jegyében segíteni kell a közigazgatásban, közszolgáltatásokban dolgozók képzését, a szer-vezetek, a kormányzati és a civil szféra közötti együttmûködés új formáinak kialakítását. A civil szektor alkalmazkodását elsõsorban a szakmai kapacitások fejlesztése, az érdekérvényesítõ képesség és az erõforrások mobilizálására való képesség meg-erõsítése szolgálja. Ez egyúttal a civil szervezetek foglalkoztatási potenciáljának megerõsítéséhez is hozzájárul. A munkáltatókat is ösztönözni kell a munkahelyi képzések megszervezésére A fentieken kívül az alkalmazkodóképesség javításához, a változásokra való felkészüléshez szükség van a társadalmi párbeszéd intézményeinek fejlesztésére és a különbözõ szereplõk közötti együttmûködési mechanizmusok megerõsítésére. Mindezeknek a változásoknak az országos, regionális és helyi szintet, illetve a szociális partnereket, a civil szervezeteket és más társadalmi partnereket is érintenie kell. Erõsíteni kell a társadalmi párbeszéd intézményeit is

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes